Krapol (Panthera leo)

Krapol (Panthera leo) tir tana moukolafa katca ke Panthera oxi vey Felidae yasa ( Pantherinae volveyyasa ) ke CARNIVORA veem ( FELIFORMIA volveyveem ). Gan Linnaeus bak 1758 taneon zo pimtayar. Pimtara Krapol sotir tan lokivan krapoldunol ke kota meila. Inafo zegodafo alto is gazaf kor jupad da vugviele zo dilfur. Kira ke im sotir trelafa is koltukafa isen krapolye va vaf yinaxot dem abrotcaf lodorikaf imolk sodir. Voldum loar krapoldunol antion soblis, krapol dene tum giblir, kore motc dene lanyona lospa rosokid. Kot tum vas toloye krapolye is mon sanoya krapolya is konak jotaf oc giruldar : felise krapolye sotir tele rojuse va tcabanexo kev dratcera ke aryon wivgusik. Bato tcabanexo jadion tir vas 10 ik 100 km² lize werdtoraf sulem dum rayol ok putcol ok eyundol ok uzekol zo tcabaned. Tcabanera ba titawaltara zo tozur, moi skayesa rekolapa ta obrasa dizvera : ba zeituca, krapol mo wivga welver oke toz onkar voxe di jovler ede kalion me lajukonarir. Ton vungackaf govitol, krapol ant gitcabaner viele aeler voxise va kaip ke digdatol tod debalanya rotimpavantar. Oc bak muvugal ok imwugal gikoblid ise tid lumkiraf gu karvolap. Tore im tir pinunaf kir jupas va jeweracka koe anameda is lokiewafa divvawara va ar wivgusik. Vexala dem apteem Sedme Mammal Species of the World (siatos ke 2005), bata katca vas 11 apta ruldar : Krapol (Panthera leo leo) (Linnaeus, 1758) Krapol (Panthera leo azandica) (J. A. Allen, 1924) Krapol (Panthera leo bleyenberghi) (Lönnberg, 1914) Krapol (Panthera leo hollisteri) (J. A. Allen, 1924) Krapol (Panthera leo kamptzi) (Matschie, 1900) Krapol (Panthera leo krugeri) (Roberts, 1929) Krapol (Panthera leo massaica) (Neumann, 1900) Krapol (Panthera leo melanochaita) (C. E. H. Smith, 1858) Krapol (Panthera leo nyanzae) (Heller, 1913) Krapol (Panthera leo persica) (Meyer, 1826) Krapol (Panthera leo senegalensis) (J. N. von Meyer, 1826) Pulasa vuestexa is xantaza (en) vuest- : Mammal Species of the World (v- 3, 2005) : Panthera leo (Linnaeus, 1758) (en) vuest- : CITES : Panthera leo (en) vuest- : UICN : katca Panthera leo (Linnaeus, 1758) (en, fr) vuest- : ITIS : Panthera leo (Linnaeus, 1758) (en) vuest- : Tree of Life Web Project : Panthera leo (en) vuest- : Catalogue of Life : Panthera leo (Linnaeus, 1758) (en) vuest- : Paleobiology Database : Panthera leo (Linnaeus, 1758) (en) vuest- : Animal Diversity Web : Panthera leo (en) vuest- : NCBI : Panthera leo Ara vuestexaKrapol (Panthera leo) dene Wikispecies Kotavafa vuestesa xantaza Kotava winugaf moukolaf ravlemak (Kotava, Latinava, 2019)